Document ID: 31998R2207

KOMMISSIONENS FORORDNING (EF) Nr. 2207/98 af 14. oktober 1998 om ændring af forordning (EØF) nr. 3886/92 om gennemførelsesbestemmelser for de præmieordninger, der er fastsat i oksekødssektoren, for så vidt angår betaling af forskud
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 1633/98 (2), særlig artikel 4b, stk. 8, og artikel 4d, stk. 8, og
ud fra følgende betragtninger:
I Kommissionens forordning (EØF) nr. 3886/92 af 23. december 1992 om gennemførelsesbestemmelser for de præmieordninger, der er fastsat i forordning (EØF) nr. 805/68 om den fælles markedsordning for oksekød, og om ophævelse af forordning (EØF) nr. 1244/82 og (EØF) nr. 714/89 (3), senest ændret ved forordning (EF) nr. 1899/98 (4), er der i artikel 44 fastsat bestemmelser om betaling af forskud; i betragtning af den vanskelige situation på oksekødsmarkedet, der skyldes de alvorlige økonomiske problemer på visse traditionelle markeder, som forværres for producenter i flere medlemsstater på grund af knapheden på foderafgrøder som følge af ugunstige klimatiske forhold, bør forskuddet på den særlige præmie og på ammekopræmien forhøjes, og begyndelsesdatoen for betalingen af disse forskud bør fremskyndes;
denne forordning bør træde i kraft straks for at gøre det muligt at udbetale forskuddene fra den 16. oktober 1998;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
I artikel 44, stk. 1, i forordning (EØF) nr. 3886/92 affattes tredje afsnit således:
»I kalenderåret 1998 kan forskuddet på den særlige præmie og på ammekopræmien dog udbetales fra den 16. oktober 1998, og det kan udgøre indtil 80 % af præmiebeløbet.«
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. oktober 1998.

Labels: 4
17
5
6